***Par LU iepirkuma***

***„Fiziskās apsardzes pakalpojumu un elektronisko drošības sistēmu apkalpošanas pakalpojuma nodrošināšana Latvijas Universitātes objektos”***

***(Iepirkuma ident. Nr. LU 2016/33\_B) nolikumu***

Latvijas Universitātes (LU) iepirkumu komisija, atbildot uz ieinteresētā piegādātāja uzdotajiem jautājumiem, sniedz skaidrojumu par Latvijas Universitātes organizētā iepirkuma „Fiziskās apsardzes pakalpojumu un elektronisko drošības sistēmu apkalpošanas pakalpojuma nodrošināšana Latvijas Universitātes objektos” (id. Nr. LU 2016/33\_B) nolikumā (turpmāk – Nolikums) noteiktajām prasībām:

**1.Jautājums:**„Iepirkuma nolikuma 1.9.punkts nosaka, ka Iepirkuma līguma darbības termiņš Iepirkuma 2. un 3.daļā ir 12 mēneši no līguma noslēgšanas dienas. Lūdzu nosauciet paredzamo Iepirkuma līguma noslēgšanas datumu Iepirkuma 2. un 3.daļā.”

*Iepirkuma komisijas atbilde:*

Saskaņā ar LU iepirkuma „Fiziskās apsardzes pakalpojumu un elektronisko drošības sistēmu apkalpošanas pakalpojuma nodrošināšana Latvijas Universitātes objektos'', ID Nr.LU 2016/33\_B nolikuma 5.7.punktu „Triju darbdienu laikā pēc Iepirkuma komisijas lēmuma pieņemšanas Pasūtītājs vienlaikus (vienā dienā) informēs visus Pretendentus par Iepirkuma rezultātiem, kā arī savā mājas lapā internetā nodrošinās brīvu un tiešu elektronisku pieeju Iepirkuma komisijas lēmumam”. Saskaņā ar nolikuma 8.1.punktu „Pasūtītājs slēdz iepirkuma līgumu ar Iepirkuma komisijas izraudzīto Pretendentu ne agrāk kā nākamajā darbdienā pēc Publisko iepirkumu likuma 67.panta piektajā daļā un 5.1 daļā noteiktā nogaidīšanas termiņa beigām, ja šajā laikā Iepirkumu uzraudzības birojā nav iesniegts iesniegums atbilstoši Publisko iepirkumu likuma 83.panta nosacījumiem”.

**2.Jautājums:**„Vai pieļaujams sadalīt fiziskās apsardzes darbinieku diennakts dežūru vairākās īsākās maiņās (organizēt vairākkārtēju apsardzes darbinieku maiņu diennakts laikā)?”

*Iepirkuma komisijas atbilde:*

Diennakts dežūras maiņu ir pieļaujams sadalīt maiņās, bet dalījums nedrīkst pārsniegt 4 maiņas diennakts laikā. Veicot šādu dalījumu, ir jāveic pilnvērtīga maiņas pieņemšanas/nodošanas kārtība. Uz jebkuras maiņas darbinieku attiecas visas nolikumā minētās prasības pretendenta darbiniekiem.

**3.Jautājums:** „Vai pieļaujams organizēt diennakts fiziskās apsardzes darbinieku maiņu diennakts laika posmā no plkst.22:00 līdz 7:00?”

*Iepirkuma komisijas atbilde:*

Ir pieļaujams veikt diennakts posteņa darbinieku maiņu, to saskaņojot ar LU, bet ievērojot nolikumā minēto nosacījumu par vienas maiņas ilgumu. Tas attiecas uz pasūtītāja viena vai vairāku objektu kopumu (beidzot vienu maiņu LU objektā, nav pieļaujams turpināt maiņu citā LU objektā).

**4.Jautājums:** „Vai pieļaujams Pasūtītāja objektos nodarbināt apsardzes darbiniekus, kas ir pensionāri?”

*Iepirkuma komisijas atbilde:*

 Pretendenta darbiniekiem ir jāatbilst visām iepirkuma „Fiziskās apsardzes pakalpojumu un elektronisko drošības sistēmu apkalpošanas pakalpojuma nodrošināšana Latvijas Universitātes objektos'', ID Nr.LU 2016/33\_B nolikumā minētajām prasībām.

**5.Jautājums:** „Iepirkuma nolikuma 3.4.1.punkta prasību izpildīšanai pretendentam jāiesniedz apliecinājums par to, ka tā rīcībā ir 5 (piecas) mobilās grupas Rīgas pilsētā, 2 (divas) – Jūrmalas pilsētā, vismaz 1 (viena) – Salaspils pilsētā, vismaz 1 (viena) Siguldā vai Līgatnē, vismaz 1 (viena) - Baldonē. Ja pretendents piedalās tikai iepirkuma priekšmeta 2. un 3.daļā, vai uz to arī attiecas prasība par mobilajām grupām Jūrmalas pilsētā, Salaspils pilsētā, Siguldā vai Līgatnē un Baldonē?”

*Iepirkuma komisijas atbilde:*

Ja pretendents iesniedz piedāvājumu tikai iepirkuma 2. un 3. daļai, uz viņu neattiecas prasības par mobilajām grupām ārpus Rīgas.